William en Kate het ’n ontwikkelingsterrein vir behuising in Cornwall besoek toe Sam, een van die bouers, ’n selfie neem met die giggelende paartjie op die agtergrond. Maar dit is nie sy eerste koninklike selfie nie! Twee jaar gelede het hy ’n byna identiese foto saam met William se pa geneem toe prins Charles ’n soortgelyke bouterrein besoek het.
’n Kelder in Wellington het die nasionale wenner vir vonkelwyn opgelewer, die Linton Park MCC Brut, terwyl Vrede en Lust in die Paarl ook ’n nasionale wenner ingeskryf het met sy Early Mist Riesling 2017, waarvan die druiwe uit die Elgin-distrik kom.
Dié hartverskeurende toneel aan Amerika se grens met Mexiko is net een van talle soortgelykes wat die wêreld die laaste tyd aan die hart geruk het.
Die ouers wat van hul kinders weggevat en in die tronk gesmyt word, is tegnies onwettige immigrante, maar is dit werklik ’n misdaad om ’n beter lewe vir jou kinders te soek?
Maar die oomblik toe hulle voet aan wal sit in Texas het die verskuilde grenswagte agter die bome uitgekom.
Die bekroonde fotograaf John Moore was dié keer saam met die grenswagte en het elke oomblik van wat volgende gebeur het, met sy kamera verewig. John, ’n fotograaf wat al oorloë deur sy lens beleef het, vertel dié toneel was een van die moeilikste van sy loopbaan.
En dis ook danksy dié foto dat Trump dit ná net ’n paar weke moes laat vaar. Intussen het haar pa, Dennis Javier Varela Hernandez, uit Honduras aan die tydskrif Time gesê hy het verneem Yanela en haar ma is nie van mekaar geskei soos Moore en die wêreld glo nie.
Volgens sy inligting is hulle saam in ’n aanhoudingsentrum in Texas. Maar hy is nogtans trots Yanela het die simbool van ’n stryd teen ongeregtigheid geword. “Meer as 2 000 ander kinders was nie so gelukkig nie. Hulle is van hul ouers af weggeskeur...
Ek is trots daarop dat my dogter die gesig van die migrasie-kwessie geword het,” sê Dennis, wat gekies het om in Honduras agter te bly.
“Ons het ’n uitvoerende bevel geteken wat ek as ’n belangrike uitvoerende bevel beskou. Maar dit gaan daaroor om gesinne bymekaar te hou, en terselfdertyd te verseker ons het ’n sterk grens.” En toe staak hy die onmenslike beleid.
“Jy kyk na wat in Europa gebeur. Jy kyk na wat op ander plekke gebeur. Ons kan nie toelaat dat dit in die VSA gebeur nie. Ek sal dit nie toelaat nie.”
Die presidentsvrou maak weinig opmerkings oor beleidskwessies, maar in dié geval het sy ’n verklaring deur haar kommunikasiedirekteur, Stephanie Grisham, uitgereik.
“Sy glo ons moet ’n land wees wat alle wette nakom, maar ook ’n land wat met sy hart regeer.” Trump se dogter Ivanka het dit ook duidelik gemaak sy keur nie die ongevoelige stappe teen migrantegesinne goed nie.
Trump is bekend vir sy hardkoppigheid wanneer hy gekritiseer word. Maar dit lyk of hy dié keer, met selfs sy eie gesin wat hom braai, besluit het dit is wys om bes te gee.
Jonathan Turley, ’n regsprofessor aan die George Washington-universiteit, verduidelik: “As dit 20 dae duur, moet jy óf die hele gesin vrylaat óf die kind in bewaarsorg plaas, en sodoende skei jy net weer die gesin.”
Die Amerikaanse presidentsvrou, Melania Trump, het die wêreld laat gons toe sy onlangs kinders wat van hul ouers geskei is by ’n skuiling in die Amerikaanse deelstaat Texas besoek.
Sy het tydens haar vlug na Texas ’n olyfgroen baadjie van die kettingwinkel Zara gedra met die woorde agterop: I really don’t care, do u?
Kritici het gesê die boodskap op die baadjie is onsensitief en getuig van swak smaak gegewe die lot van die gesinne wat deur die gebeure by die grens geraak is.
Donald Trump het getwiet die woorde agterop die baadjie was op die “fopnuusmedia” gemik en het nie verwys na die kinders wat sy besoek het nie. Melania se keuse van uitrusting vir dié bepaalde besoek word steeds wyd veroordeel.